नई दिल्ली। देश की सबसे पुरानी मोटरसाइकिल कंपनियों में से एक Royal Enfield है। Royal Enfield को चाहने वालों की कमी नहीं है। इस बात का अंदाजा इसी से लगाया जा सकता है कि कंपनी की सेल्स अप्रैल-जुलाई 2018-19 में 286,726 यूनिट्स रही जोकि सालाना आधार पर 13 फीसदी ज्यादा है। हालांकि, ऐसे कुछ लोग हैं जिनके लिए रॉयल एनफील्ड फायदा का सौदा नहीं हैं। जैसे कि अगर कोई शख्स बाइक को खरीदने से पहले वैल्यू फॉर मनी के बारे में सोच रहा है तो उसके लिए रॉयल एनफील्ड की जगह दूसरी बाइक्स का ऑप्शन ज्यादा बेहद है।